Na temelju članka 13. stavka 4. Zakona o zaštiti od požara (Narodne novine 92/10, 114/22) i članka 35. Statuta Općine Fužine („Službene novine Općine Fužine 06/21), Općinsko vijeće Općine Fužine na sjednici održanoj dana \_\_\_\_\_\_\_ 2024. donosi

**PROVEDBENI PLAN**

**unapređenja zaštite od požara na području Općine Fužine za 2024. godinu**

**Članak 1.**

Godišnji provedbeni plan unapređenja zaštite od požara na području Općine Fužine za 2024. godinu (u daljnjem tekstu: Provedbeni plan) donosi se na temelju Procjene ugroženosti od požara i tehnoloških eksplozija (Službene novine Općine Fužine 13/22). Provedbenim planom utvrđuju se aktivnosti kojima se provode i unapređuju mjere zaštite od požara na području Općine Fužine te se za njihovu provedbu planiraju sredstva u proračunu Općine Fužine.

Na temelju odredbi članka 13., stavka 4. Zakona o zaštiti od požara (Narodne novine broj 92/10, 114/22) Provedbeni plan donosi se na temelju Godišnjeg provedbenog plana unapređenja zaštite od požara Primorsko-goranske županije.

**Članak 2.**

Na temelju Procjene ugroženosti od požara i tehnoloških eksplozija određuju se mjere za sprečavanje nastanka i širenja požara te mjere za učinkovito gašenje koje proizlaze iz činjeničnih posebnosti utvrđenih u Procjeni ugroženosti od požara i tehnoloških eksplozija. Planom zaštite od požara Općine Fužine utvrđene su vatrogasne snage na području Općine Fužine, planirane snage za gašenje požara, uključivanje drugih subjekata u gašenje požara, objekti s većim količinama zapaljivih tvari, zapovijedanje i ovlasti na vatrogasnim intervencijama u skladu s zakonskim propisima.

U Procjeni rizika od velikih nesreća za Općinu Fužine (Službene novine Općine Fužine 05/22), na temelju Smjernica za izradu Procjene rizika za područje Primorsko-goranske županije i nacionalne Procjene rizika Republike Hrvatske, obrađen je i rizik požara otvorenog prostora. U Procjeni su obrađeni uzroci i posljedice od požara otvorenog prostora, te potrebne snage za gašenje požara. Planom djelovanja civilne zaštite Općine Fužine (donesen dana 05. svibnja 2022. godine, KLASA: 024-03/22-05/01, URBROJ: 2170-19-02-22-111) određene su sve mjere i aktivnosti civilne zaštite koje se provode kod požara otvorenog prostora.

Vlada Republike Hrvatske svake godine donosi Program aktivnosti u provedbi posebnih mjera zaštite od požara od interesa za Republiku Hrvatsku (u daljnjem tekstu: Program aktivnosti) kao temeljni dokument koordinacije i provedbe godišnjih aktivnosti tijela sustava domovinske sigurnosti resursi unutarnjih poslova, civilne zaštite, vatrogastva…), ministarstava, tijela državne uprave, javnih ustanova, jedinica lokalne i područne (regionalne) samouprave, udruga građana te drugih organizacija i tijela uključenih u provedbu mjera zaštite od požara.

Program aktivnosti izrađuje se temeljem raščlambe podataka iz zaprimljenih izvješća o provedbi zadataka tijekom prethodnih godina i podataka o stanju utvrđenom inspekcijskim nadzorom te nalaže, navodi, potiče i organizira dodatne mjere i aktivnosti u svrhu pomoći jedinicama lokalne i područne (regionalne) samouprave u intenziviranju mjera zaštite od požara tijekom godine na cijelom teritoriju Republike Hrvatske. Program aktivnosti dopunjuju se i prijedlozima kratkoročnih mjera temeljenih na zaključcima završne analize prethodne požarne sezone u Republici Hrvatskoj. Hrvatska vatrogasna zajednica nadležna je za izradu, upućivanje u postupak donošenja, izvršenje, koordiniranje, praćenje, usklađivanje i usmjeravanje svih aktivnosti vezanih uz provedbu Programa.

Realizacija Programa aktivnosti provodi se kontinuirano tijekom cijele godine s posebnom pozornošću u vrijeme glavnog napora požarne opasnosti, koje u pravilu traje od 1. lipnja do 30. rujna, koristeći osigurana financijska sredstva iz državnog proračuna Republike Hrvatske, sredstva nadležnih javnih ustanova, jedinica lokalne i područne (regionalne) samouprave, vatrogasnih organizacija, ostalih udruga građana te drugih organizacija i tijela, a koja su osigurana za njihove redovne djelatnosti.

Na temelju Procjene ugroženosti od požara za Općinu Fužine, Programa aktivnosti i drugih zakonskih propisa, u cilju unapređenja zaštite od požara te postizanja učinkovite i efikasne razine mjera zaštite od požara, u 2024. godini provoditi će se slijedeće aktivnosti:

1. Općina Fužine ima usvojenu Procjenu ugroženosti od požara i Plan zaštite od požara u skladu s člankom 13. Zakona o zaštiti od požara (Narodne novine broj 92/10,114/22) i člankom 5. Pravilnika o planu zaštite od požara (Narodne novine broj 51/12) koje je dužna u Zakonom propisanim rokovima usklađivati s novo nastalim uvjetima.

Izvršitelj zadatka: Općina Fužine

Sudionici: Vatrogasna zajednica Općine Fužine

Rok: kontinuirano

1. Općina Fužine dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

Izvršitelj zadatka: Općina Fužine

Rok: Kontinuirano

1. Za učinkovito i uspješno djelovanje vatrogasaca potrebno je u tehničkom smislu osigurati trajno i učinkovito funkcioniranje dojavnih operativnih centara na broj 193 i 112.

Izvršitelj zadatka: Vatrogasna zajednica Općine Fužine

Rok: Kontinuirano

1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera kako bi se opasnost od nastajanja i širenja požara svela na najmanju moguću mjeru.

Izvršitelj zadatka: Općina Fužine

Sudionici: Vatrogasna zajednica Općine Fužine

Rok: Kontinuirano

1. U skladu s važećim propisima koji reguliraju zaštitu od požara na otvorenom prostoru nužno je urediti okvire ponašanja na otvorenom prostoru, posebice u vrijeme povećane opasnosti od požara.

Izvršitelj zadatka: Općina Fužine

Sudionici: Vatrogasna zajednica Općine Fužine

Rok: Kontinuirano

1. Općina Fužine dužna je sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

Izvršitelj zadatka: Općina Fužine

Rok: Kontinuirano

1. U postupku izrade i donošenja prostorno-planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara u skladu s važećim propisima.

Izvršitelj zadatka: Općina Fužine

Rok: Kontinuirano

1. Koristeći sve oblike javnog priopćavanja (radio, tisak, letci i slično) sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj zadatka: Općina Fužine

Sudionici: Vatrogasna zajednica Općine Fužine

Rok: Kontinuirano

**Članak 3.**

Ova Odluka stupa na snagu osmog dana od dana objave u Službenim novinama Općine Fužine.

KLASA:

URBROJ:

Fužine,

**OPĆINSKO VIJEĆE OPĆINE FUŽINE**

**Predsjednik**

**Valentin Crljenko**